ຈີນໄດ້ປຽບການຄ້າເພີ່ມຂຶ້ນ
ຈີນໄດ້ປຽບການຄ້າ ຫຼາຍກວ່າ 27 ຕື້ໂດລາ ໃນເດືອນຕຸລາ
ມີລາຍງານວ່າ ຈີນໄດ້ປຽບດ້ານການຄ້າເປັນມູນຄ່າ 27 ຕື້ກັບ 150ລ້ານໂດລາໃນຊ່ວງເດືອນຕຸລາຜ່ານມາຊຶ່ງລື່ນ ການໄດ້ປຽບທາງດ້ານການຄ້າຈໍານວນ 16 ຕື້ກັບ 900 ລ້ານໂດລາໃນຊ່ວງເດືອນກ່ອນນັ້ນຢ່າງຫລວງຫລາຍ ການກະໂດດຂຶ້ນຢ່າງຫລວງຫລາຍຂອງຈີນນີ້ ແມ່ນເປັນ ຈຸດເພ່ງເລັງໃສ່ຄວາມບໍ່ກໍ້າເກິ່ງກັນ ໃນການເສດຖະກິດ ຂອງໂລກໃນຂະນະທີ່ພວກຜູ້ນໍາຂອງກຸ່ມ20 ປະເທດຊັ້ນ ນໍາທາງດ້ານເສດຖະກິດ ພົບປະກັນເປັນເວລາ 2 ມື້ທີ່ ເກົາຫລີໃຕ້ນັ້ນ ມີການຄາດກັນວ່າ ສະຫະລັດຈະແຈ້ງ ໃຫ້ຊາບກ່ຽວກັບການເສຍປຽບດ້ານການຄ້າຂອງຕົນໃຫ້ຊາບໃນຈໍານວນປະມານ 45 ຕື້ໂດລາໃນຕອນບ່າຍໆວັນພຸດມື້ນີ້ ໂຕເລກຂອງຈີນທີ່ເປີດເຜີຍໃຫ້ຊາບໃນວັນພຸດມື້ນີ້ ສະທ້ອນໃຫ້ເຫັນການເພີ່ມຂຶ້ນຢ່າງ ຫລວງຫລາຍໃນການແລກປ່ຽນການຄ້າກັນນັ້ນ ດ້ວຍການສົ່ງອອກສິນຄ້າ ເພີ່ມຂຶ້ນ 22 9 ເປີເຊັນ ແລະການນໍາເຂົ້າສິນຄ້າເພີ່ມຂຶ້ນ 25 3 ເປີເຊັນນັ້ນ ສະຫະລັດແລະພວກປະເທດຈະເລີນແລ້ວອື່ນໆ ພາກັນກ່າວຫາຈີນວ່າ ຮັກສາຄ່າເງິນ ຕາຂອງຕົນໃນລາຄາຕໍ່າຢ່າງບໍ່ຍຸຕິທໍາເພື່ອວ່າຕົນຈະສາມາດຂາຍສິນຄ້າສົ່ງອອກຂອງ ຕົນໃນລາຄາຖືກກວ່າໃນຕ່າງປະເທດນັ້ນ ເລື້ອງເງິນຕານີ້ໄດ້ກະຕຸ້ນໃຫ້ເກີດການຖົກ ຖຽງກັນຢ່າງເຜັດຮ້ອນ ໃນລະຫວ່າງການໂອ້ລົມສົນທະນາກັນ ຂັ້ນຕຽມການສໍາລັບ ກອງປະຊຸມສຸດຍອດຂອງກຸ່ມ G20 ຊຶ່ງຈະໄຂຂຶ້ນໃນວັນພະຫັດແລະວັນສຸກສັບປະດາ ນີ້ໃນກຸງໂຊນນັ້ນ